Aitapė

Aitapė () – miestas Papua Naujojoje Gvinėjoje, šiaurinėje pakrantėje, Sandauno provincijoje. Beveik vienodu atstumu nutolęs nuo provincijos sostinių Vevako ir Vanimo. Aitapėje veikia bankas, paštas, teismo rūmai ir policijos komisariatas, prekybos centras ir daug parduotuvių, degalinė, dvi vidurinės mokyklos, misija ir ligoninė. Oro susisiekimą užtikrina du pakilimo takai.http://www.global.net.pg/diocese_of_aitape/aitape/gen.html 

 Istorija 
1905 m. kaip misijų stotį įkūrė vokiečių kolonistai. Tuo metu gretimos teritorijos priklausė Vokietijai. Vokietijos valdžiai buvo sunku kolonizuoti Aitapės kaimynystėje esančius Siau ir Baklą. Vokietijos kolonijiniu laikotarpiu Aitapės regionas oficialiai buvo apibūdintas kaip nekontroliuojamas. Vis dėlto vokiečiai Aitapėje pastatė kalėjimą ir įrengė galingą radijo stotį, kuri palaikė kokybišką ryšį su Europa.

Miestas kartu su likusia Vokietijos Naujosios Gvinėjos dalimi po Pirmojo pasaulinio karo atiteko Australijos kontrolei.

Antrojo pasaulinio karo metais miestelį užėmė Japonijos imperatoriškoji armija. 1943 m. spalio 24 d. Aitapės paplūdimyje japonai nukirsdino galvą Australijos žvalgybininkui Leonardui Siffleet.https://web.archive.org/web/20110315014144/http://cas.awm.gov.au/item/101099

 Išnašos 

Kategorija:Papua Naujosios Gvinėjos miestai